Държавен вестник, бр. 72, 2017 г., стр. 9

БРОЙ  72	
Д Ъ Р Ж А В Е Н  В Е С Т Н И К 	
СТР.  9  
допълващ Конвенцията за борба с незаконните 
действия, насочени срещу безопасността на 
гражданското въздухоплаване, подписана в 
Монреал на 23 септември 1971 г., подписан в 
Монреал на 24 февруари 1988 г., и всяка кон­
венция и протокол, свързани със сигурността 
на гражданското въздухоплаване, с които двете 
договарящи страни са обвързани. 
3. При поискване договарящите страни 
предоставят една на друга цялата необходима 
помощ за предотвратяване на действия на 
незаконно завладяване на граждански въз­
духоплавателни средства и други незаконни 
действия срещу безопасността на такива въз­
духоплавателни средства, техните пътници и 
екипаж, летища и аеронавигационни съоръ­
жения и всякаква друга релевантна заплаха за 
сигурността на гражданското въздухоплаване.
4. Договарящите страни във взаимоотноше­
нията си действат в съответствие с разпоред­
бите за авиационна сигурност, установени от 
Международната организация за гражданско 
въздухоплаване и посочени като приложения 
към конвенцията, доколкото тези разпоредби 
за сигурност са приложими за договарящите 
страни; те следва да изискват от оператори­
те на въздухоплавателни средства, вписани 
в техните регистри, или от операторите на 
въздухоплавателни средства, чието основно 
място на дейност или постоянно пребиваване 
е на тяхна територия, или когато става въпрос 
за Република България, от операторите на 
въздухоплавателни средства, които са устано­
вени на нейна територия съгласно Договора 
за създаването на Европейския съюз и прите­
жават валидни оперативни лицензи съгласно 
правото на Европейския съюз, както и от 
летищните оператори на тяхна територия да 
действат съгласно споменатите разпоредби за 
авиационна сигурност. В допълнение, всяка 
договаряща страна се съгласява да изисква от 
операторите на въздухоплавателни средства 
спазване при влизане, отпътуване от или 
пребиваване на територията на другата дого­
варяща страна на разпоредбите за сигурност 
на въздухоплаването, действащи в тази друга 
страна, включително, в случая на България, 
правото на Европейския съюз.
5. Всяка договаряща страна гарантира, че 
мерките се прилагат ефективно на нейната 
територия за защита на въздухоплавателните 
средства и проверка на пътниците, екипажа 
и пренасяните предмети и за извършване 
на необходимите проверки за сигурност на 
багажи, товари и запасите на въздухоплава­
телните средства преди качване или товарене. 
Всяка договаряща страна се съгласява да се 
отнесе положително към всякакво искане от 
другата договаряща страна за разумни спе­
циални мерки за сигурност, насочени срещу 
определена заплаха.
6. При възникване на инцидент или за­
плаха от инцидент с незаконно завладяване 
на въздухоплавателно средство или друго 
незаконно действие срещу безопасността на 
пътници, екипажи, въздухоплавателни сред­
ства, летища и аеронавигационни съоръжения 
договарящите страни си оказват помощ една 
на друга, като улесняват комуникацията и 
предприемат такива други подходящи мерки, 
предназначени да прекратят бързо и безопасно 
такъв инцидент или заплаха от такъв инцидент.
7. Всяка договаряща страна предприема 
мерки, които счита за приложими, за да га­
рантира, че въздухоплавателно средство на 
другата договаряща страна, предмет на акт на 
незаконно завладяване или други актове на 
незаконна намеса, което се намира на земята 
на нейна територия, се задържа в нея, освен 
ако неговото заминаване не се налага поради 
първостепенното задължение да се защити 
животът на неговите пътници и екипаж.
8. Когато договаряща страна има разумни 
основания да смята, че другата договаряща 
страна се е отклонила от разпоредбите на 
този член, въздухоплавателните власти на 
тази договаряща страна могат да поискат 
незабавни консултации с въздухоплавател­
ните власти на другата договаряща страна. 
Ако в рамките на 15 дни от датата на такова 
искане не е постигнато удовлетворително спо­
разумение, се смята, че са налице основания 
за прилагане на алинея 1 от член 4 от тази 
спогодба. Ако се налага по спешност, догова­
рящата страна може да предприеме временни 
действия в съответствие с алинея 1 от член 4 
преди изтичането на срока от 15 дни. Всички 
действия, предприети в съответствие с тази 
алинея, се преустановяват при спазване от 
другата договаряща страна на разпоредбите 
за сигурност от настоящия член.
Член 13 – Търговска дейност
1. Назначената(ите) авиокомпания(и) на 
всяка договаряща страна има(т) право да 
установи(ят) на територията на другата дого­
варяща страна офиси с цел насърчаване на 
въздушния превоз и продажба на превозни 
документи, както и за други спомагателни 
продукти и средства, необходими за предос­
тавянето на въздушен превоз.
2. Назначената(ите) авиокомпания(и) на 
всяка договаряща страна, в съответствие със 
законите и наредбите за влизане, пребиваване и 
трудова заетост на другата договаряща страна, 
има право да назначи и поддържа на терито­
рията на другата договаряща страна персонал 
от своя собствен управленски, търговски, 
оперативен, по продажби, технически и друг 
състав и представители, който авиокомпани­
ята счете за необходим за експлоатацията на 
въздушните линии.